Verdun
<s>Verdun je grad i općina od 17,913 stanovnika u Regiji Grand Est u Departmanu Meuse na sjeveroistoku Francuske.</s>

<s>Geografske karakteristike</s>

<s>Verdun leži na rijeci Moselle, veći dio grada nalazi se na lijevoj obali, pored Citadele</s>

<s>Historija</s>

<s>Verdun je prije Rimske okupacije Galije bio galska utvrda.</s><s>U njemu su 843. troje unuka Karla Velikog sklopila Verdenski sporazum i tako podijelila njegovo carstvo.</s><s>U 10. vijeku su ga zauzeli Nijemci.</s><s>Kasnije je postao dio - Tri biskupije (Trois Évêchés), u kojoj su pored Verduna bile biskupije Nancy i Metz.</s><s>Od 1552. je dio Kraljevine Francuske zahvaljujući lukavosti francuskog kralja Henria II koji je preuzeo sve tri biskupije.</s><s>To stanje potvrdio je Westfalski mir 1648.</s><s>U vrijeme Rata Prve koalicije pruska vojska opsjedala je Verdun 1792. (Bitka za Verdun) pa se on predao se samo nekoliko sedmica prije francuske pobjede u Bitci kod Valmyja.</s><s>Prusi su ga ponovno zauzeli 1870. i držali pod svojom vlašću do 1873.</s>

<s>Nakon pobjede u Francusko-pruskom ratu - 1871.</s><s>Alsace-Lorraine pripali su Njemačkom Carstvu, pa se njemačka granica primakla na svega 50 kilometara.</s><s>Kao odgovor na to Francuska je snažno utvrdila brda oko Verduna, kao protutežu snažnom njemačkoj utvrdi u Metzu.</s>

<s>Za Prvog svjetskog rata Verdun je kao velika isturena citadela Francuske postao po riječima Winstona Churchilla - nakovanj na kom su izginuli francuski muškarci.</s><s>Kako je prsten utvrda oko Verduna formirao je jednu od glavnih barijera na pravcu za Pariz sa istoka, postao je primarni cilj velike njemačke ofenzive 1916.</s><s>Dugotrajne bitke - odnosno Bitka za Verdun sa velikim brojem žrtava danas su obilježene su brojnim spomenicima od kojih su najznačajniji - Ossuaire de Douaumont i Monument de la Victoire.</s><s>U okolici Verduna postoji više od 70 grobnica 
(savezničkih i njemačkih), a u samom gradu Muzej rata, smješten u obnovljenoj Gradskoj vijećnici (Hôtel de Ville) iz 17. vijeka.</s><s>Bojna polja Verduna i danas su jako posjećena, naročito za velikih komemoracija.</s>

<s>U vrijeme Drugog svjetskog rata u septembar 1944. bombarderi Luftwaffe bombardirali su grad i to nakon što su ga zauzele jedinice 
Američke armije.</s>

<s>Privreda</s>

<s>Danas je Verdun administrativno - trgovački centar ruralnog kraja, koji ima i nešto pogona koji proizvode elektroničke komponente i prehrambene artikle i par štamparija.</s>

<s>Znamenitosti</s>

<s>Verdun je praktički uništen u Prvom svjetskom ratu, pa je obnovljen kao moderan grad širokih ulica.</s><s>Od znamenitosti ima samo obnovljenu katedralu iz 11. vijeka, koja se uzdiže na brdu iznad grada.</s>

<s>Izvori</s>

<s>Vanjske veze</s>

<s>Grand Verdun (službene stranice)</s>

<s>Gradovi u Francuskoj
Departman Meuse u Francuskoj</s>

